Els antics molins paperers: 

- Molí de l’Estrassa (segle XVIII): situat en un costat del carrer de Sant Procopi, al barri que porta el mateix nom. També es coneix amb el nom de la Colònia Vallès, amb motiu dels habitatges que va construir al seu voltant durant els anys 1920 Carles Vallès i Castanyet, músic de Barcelona i promotor i propietari de l’antic Casino del municipi. És en aquesta mateixa època quan l’edifici es va reformar amb diferents elements modernistes.

- Molí de la Boixera (segle XVIII): també està situat al barri de Sant Procopi, al costat del pont de la Boixera. Es pot veure al entrar al poble per la carretera C-244, venint des d’Igualada, a la banda dreta.

- Molí de ca l’Almiralló (segle XVIII): es troba a la banda esquerra de la riera de Carme, entre la pedra de la Ninota i el barri de les Figueres. Destaca per la seva bellesa arquitectònica amb els finestrals calats típics de les edificacions d’aquest tipus.

- Molí de Dalt de cal Coca (segle XVI): és un dels molins més antics i, igual que l’anterior, està situat al barri de les Figueres. 

- Molí de Baix de cal Coca (segle XVI): situat a prop del Molí de Dalt, en un indret on es creuen les aigües de la riera de Carme i del riu Anoia. 

- Molí de cal Romeu (segle XVII): aquest molí s’aixeca al costat del riu Anoia i com els tres darrers es troba al barri de les Figueres.

